Davlat rahbarlarining muzokaralari boshlandi

11.03.2021
O‘zbekiston Respublikasi Prezidenti Shavkat Mirziyoyevning taklifiga binoan Qirgʻiz Respublikasi Prezidenti Sadir Japarov davlat tashrifi bilan mamlakatimizga keldi.
Koʻksaroy qarorgohida oliy darajadagi O‘zbekiston-Qirgʻiziston sammitining asosiy tadbirlari boshlandi.
Oliy martabali mehmonni rasmiy kutib olish marosimi boʻldi. O‘zbekiston Respublikasi Prezidenti Shavkat Mirziyoyev Qirgʻiz Respublikasi Prezidenti Sadir Japarovni samimiy qutladi.
Ayni paytda davlat rahbarlarining tor doiradagi muzokarasi boshlandi. Uchrashuv chogʻida O‘zbekiston bilan Qirgʻiziston oʻrtasidagi strategik sheriklik munosabatlarini mustahkamlash, koʻp qirrali hamkorlikni kengaytirish masalalari muhokama qilinadi.